tartuNLP/wikipedia-smugri-20251201 huggingface dataset:
Kleopatran neula (New York)

Kleopatran neula () on New Yorkissa sijaitseva, noin 21 metriä korkea ja 225 tonnia painava, hieroglyfeillä koristeltu graniittinen obeliski, joka on peräisin muinaisesta Egyptistä. Se on toinen kahdesta ”Kleopatran neuloina” tunnetusta obeliskista, ja sen kaksoiskappale on Lontoon Kleopatran neula. New Yorkin obeliski sijaitsee Central Parkissa lähellä Metropolitan Museum of Artia.
Historia.
Alkuperä.
Egyptin faarao Thutmosis III pystytytti kaksi noin vuonna 1450 eaa. valmistettua obeliskia Heliopoliin kaupunkiin, jonne ne kuljetettiin Assuanin kivilouhimoilta Niiliä pitkin. Hieroglyfikirjoitukset lisättiin 200 vuotta myöhemmin Ramses II:n käskystä muistoksi hänen sotilaallisista voitoistaan. Roomalaiset siirsivät obeliskit vuonna 12 eaa. Aleksandriaan Kaisareioniin eli temppeliin, jonka Kleopatra VII oli rakennuttanut alun perin Marcus Antoniuksen muistolle. Muuta tekemistä Kleopatran kanssa obeliskeilla ei ole.
Siirto Yhdysvaltoihin.
New Yorkin Kleopatran neula lahjoitettiin Yhdysvalloille kiitoksena diplomaattisesta avusta Suezin kanavan avaamisessa. Tämä tapahtui vuonna 1879, toisin sanoen pari vuotta sen jälkeen, kun kaksoiskappale oli luovutettu briteille.
Obeliski siirrettiin Yhdysvaltoihin "Dessoug"-laivalla Henry Honychurch Gorringen komennossa vuosina 1880–1881. New Yorkissa se siirrettiin Hudsonjoen rannasta Central Parkiin 32 hevosen vetämänä erityisesti tätä tarkoitusta varten rakennettua rautatietä pitkin ja väliaikaisen sillan yli. Siirto kesti yli kolme kuukautta, ja obeliski pystytettiin juhlallisesti 22. tammikuuta 1881. Obeliskin alle sijoitettiin aikakapseli, joka sisältää muun muassa "Raamatun", William Shakespearen kootut teokset, Yhdysvaltain itsenäisyysjulistuksen kopion, vuoden 1870 Yhdysvaltain väestönlaskennan tulokset, Websterin sanakirjan ja Egyptin opaskirjan.
Liu Shikun

Liu Shikun (; s. 1939 Tianjin) on kiinalainen pianisti.
Liu opiskeli Pekingin keskuskonservatoriossa. Vuonna 1956 hän sai kolmannen palkinnon Budapestin kansainvälisessä Franz Liszt -pianokilpailussa. Kaksi vuotta myöhemmin hän sijoittui toiseksi kansainvälisessä Tšaikovski-kilpailussa. Tämän jälkeen Liu opiskeli Samuil Feinbergin johdolla Moskovan konservatoriossa. Hän oli kulttuurivallankumouksessa vangittuna kuuden vuoden (1967–1973) ajan. 1950–1960-luvuilla hän oli kuitenkin saanut Mao Zedongilta toimeksiantoja propagandakäyttöön tarkoitettujen kappaleiden laatimiseen. Hän on esiintynyt useille Kiinan poliittisille johtohahmoille, kuten Maolle, Deng Xiaopingille ja Jiang Zeminille.
Liu jatkoi esiintymistä 1970-luvun jälkipuoliskolla. Hän on ollut kolmesti naimisissa. 1960-luvulla hän avioitui Ye Xiangzhenin kanssa. Noin vuoteen 2010 hän oli naimisissa 1980-luvulla tapaamansa Gai Yanin kanssa, ja vuonna 2017 hän solmi kolmannen avioliittonsa Sun Yingin kanssa. Liun ja Sunin avioliitto on saanut mediahuomiota Kiinassa pariskunnan ikäeron tähden. Parille syntyi tytär marraskuussa 2020 Liun ollessa 81-vuotias ja Sunin 45-vuotias. Liu oli pidätettynä perheväkivallasta epäiltynä vuonna 2008, mutta syytteet hylättiin todisteiden puutteellisuuden perusteella.
Murów

Murów ("Gmina Murów", ) on maalaiskunta Opolen piirikunnassa Puolassa. Sen väkiluku oli vuoden 2020 lopussa 5 277.
Opolen piirikunnan asukkaista neljä prosenttia asuu Murówin kunnassa ja sen pinta-alasta 10,1 prosenttia kuuluu Murówin kuntaan. Kylät Murówin kunnassa ovat Bukowo, Dębiniec, Grabice, Grabczok, Kały, Młodnik, Murów, Nowe Budkowice, Okoły, Radomierowice, Stare Budkowice, Zagwiździe sekä Święciny. Sillä on yhteistä rajaa Dobrzeń Wielkin, Kluczborkin, Lasowice Wielkien, Łubnianyn, Pokójin ja Wołczynin kuntien kanssa. Murówin kunnan pinta-alasta 74,8 prosenttia on metsän peitossa.
Vuoden 2020 lopussa 51,3 prosenttia Murówin asukkaista oli naispuolisia ja 48,7 prosenttia miespuolisia. Alle 18-vuotiaat muodostivat 13,6 prosenttia kunnan väestöstä, työikäiset 64,2 prosenttia ja eläkeikäiset 22,2 prosenttia väestön keski-iän ollessa 43,9 vuotta. Vuonna 2020 Murówin kunnassa syntyi 42 lasta. Puolan vuoden 2011 väestönlaskennassa kunnan väestöstä 22,1 prosenttia oli saksalaisia, ja saksan kielellä on kunnassa virallisen avustavan kielen asema.
Suomen kalatalous

Suomen kalatalous tarkoittaa Suomen valtion talouden osaa, joka on tienattu kalan pyydystämisellä. Kalatalousala työllistaa noin 2 400 työvuoden edestä. Kaikki työ ei kuitenkaan ole päätoimista, koska runsas osa kalatalouden työstä on kausiluonteista, sekä sivutoimista. Näistä työvuosista vesiviljely työllistää noin 350, kalanjalostus noin 700, tukkukauppa 450 ja vähittäiskauppa noin 600 henkilötyövuoden edestä. Rekisteröityneitä ammattikalastajia Suomessa on noin 2 700.
Elinkeino-, liikenne- ja ympäristökeskus (ELY-keskus) on maa- ja metsätalousministeriön alainen alueviranomainen, joka vastaa Suomen kalatalousasioista. Maa- ja metsätalousministeriö ohjaa hallinnonalansa virastojen ja laitosten toimintaa ja voimavarojen käyttöä tulosohjauksella. Suomessa kalatalousasioita hoidetaan 11 eri paikkakunnilla sijaitsevissa ELY-keskuksissa. Ahvenanmaalla kalatalousasioista vastaa Ahvenanmaan maakuntahallitus.
Vuonna 2018 Suomen kalatalouden arvo oli, ammattikalastus 50 miljoonaa euroa, vesiviljely 105 milj. euroa, kalanjalostuksen ja kaupan liikevaihto 850 milj. euroa ja vapaa-ajan kalastajien saaliin arvo 51 milj. euroa.
Kalatalouden kehitykseen vaikuttavat muun muassa kotimaisen kalan kulutus, markkinahinnat, kalakannat, saaliit ja saaliskiintiöt sekä Euroopan unionin yhteinen kalastuspolitiikka. Ammattikalastajien vesillepääsy järjestettiin kalastuslain uudistuksella, ammattikalastusohjelma 2015 mukaisesti.
Kalataloustehtävien hallinnointi on keskitetty 1. tammikuuta 2015 alkaen kolmeen ELY-keskukseen. Keskittäminen ei vaikuta asiakkaille tarjottavaan palveluun, vaan ELY-keskusten kalatalouspalveluja tuotetaan samoissa toimipaikoissa kuin aiemminkin.
Raija-Liisa Mäkelä

Raija-Liisa Mäkelä (aikaisemmin "Pöllä", ; s. 24. tammikuuta 1938 Matroosa) on venäläis-suomalainen kääntäjä ja kirjailija. Hän on käyttänyt myös kirjailijanimeä "Marja-Leena Raunio".
Mäkelä syntyi Suomesta muilutetun työläisen perheeseen. Hänen isänsä kuoli Stalinin vainoissa. Mäkelä valmistui keskikoulusta Sortavalassa vuonna 1955 ja Petroskoin yliopiston suomen kielen ja kirjallisuuden laitokselta vuonna 1960.
Mäkelä työskenteli vuosina 1963–1982 Progress-kustantamon suomenkielisessä toimituksessa, jossa hän suomensi yhteiskuntapoliittista kirjallisuutta. Myöhemmin hän toimi useita vuosia Karjala-kustantamon suomenkielisen toimituksen johtajana. Mäkelä suomensi vuodesta 1969 lähtien myös kaunokirjallisuutta, jota julkaistiin Progress ja Raduga -kustantamoissa sekä Carelia ja Kipinä -lehdissä. Hän sai Neuvostoliiton kirjailijaliiton jäsenyyden vuonna 1981.
Mäkelä oli naimisissa runoilija Pekka Pöllän kanssa. Hän muutti perheineen Suomeen 1990-luvun alussa. Mäkelä sai paluumuttajana Suomen kansalaisuuden ja on työskennellyt kääntäjänä, kielenopettajana ja kirjailijana.
Christian Ntsay

Christian Louis Ntsay (s. 27. maaliskuuta 1961 Antsiranana) on madagaskarilainen poliitikko, joka on toiminut maansa pääministerinä 6. kesäkuuta 2018 lähtien.
Hänet nimitti presidentti Hery Rajaonarimampianina Olivier Mahafaly Solonandrasanan erottua laajamittaisten mielenosoitusten vuoksi. Ntsay on toiminut myös Yhdistyneiden Kansakuntien palveluksessa.
Burning

Burning (; uudistettu latinisaatio: "Beoning") on vuonna 2018 ensi-iltansa saanut eteläkorealainen jännityselokuva, jonka on ohjannut Lee Chang-dong sekä tähdittänyt Yoo Ah-in, Steven Yeun ja Jeon Jong-seo. Se perustuu Haruki Murakamin novelliin "Barn Burning".
"Burning" sai maailmanensi-iltansa Cannesin elokuvajuhlilla 16. toukokuuta 2018, jossa se kilpaili Kultaisesta palmusta. Suomessa elokuva sai ensi-iltansa 22. helmikuuta 2019.
Asetelma.
Lee Jongsu (Yoo Ah-in) on kirjailijan ammatista haaveileva maalaistalon poika, jonka jo valmiiksi vaikea elämä mutkistuu kahden ihmisen myötä: viehättävä lapsuudentoveri Shin Haemi (Jeon Jong-seo) herättää Jong-su'ssa ihastusta ja mies suostuu oitis, kun Haemi pyytää Jongsu'n vahtimaan kissaansa kahden viikon ajan Afrikan matkan ajan. Palattuaan matkalta Haemi esittelee Benin (Steven Yeun), varakkaan ja hienostuneen miehen, joka yltäkylläinen elämäntyyli herättää Jongsu'ssa kateutta. Kun Ben paljastaa epätavallisen harrastuksensa ja Haemi yllättäen katoaa, Jongsu'n sisällä kytevä mustasukkaisuus roihahtaa liekkeihin.
Zuzanna Ginczanka

Zuzanna Ginczanka (oik. Sara Polina Gincburg; 1917 Kiova – 1944 Krakova) oli puolanjuutalainen runoilija.
Ginczanka opiskeli pedagogiikkaa Varsovan yliopistossa. Hän oli aikansa mainekkaimpia puolalaisia runoilijoita. Hänen perheensä kotikieli oli venäjä, mutta hän kirjoitti puolaksi.
Toisen maailmansodan aikana hän pakoili kansallissosialisteja juutalaistaustansa vuoksi. Hänen vuokranantajansa ilmiantoi hänet, ja hän kuvaili tapahtunutta tunnetussa runossaan "Non Omnis Moriar" ('En kuole kokonaan'). Hän onnistui kuitenkin pakenemaan mutta lopulta Gestapo vangitsi hänet, ja hänet teloitettiin Krakovassa vuonna 1944. Hänen hautapaikkansa on tuntematon.
Ginczankalta jäi vain yksi julkaistu runokokoelma, "O centaurach" ('Kentaureista'), joka herätti suurta huomiota, ja hänelle povattiin merkittävää uraa kirjallisuuden alalla. Se ja hänen muita tekstejään on käännetty englanniksi, kun hänen suosionsa on kokenut 2020-luvulla uuden nousun..
Jegor Tšinahov

Jegor Vitaljevitš Tšinahov (; s. 1. helmikuuta 2001 Omsk, Venäjä) on venäläinen jääkiekkoilija, joka edustaa NHL-seura Columbus Blue Jacketsia. Hän on pelipaikaltaan oikea laitahyökkääjä. Columbus Blue Jackets varasi Tšinahovin ensimmäisellä kierroksella 21. pelaajana .
Ura.
Seuraura.
Tšinahovin kasvattajaseura on SDYUSASHOR Omsk. Hän pelasi myöhemmät juniorivuotensa Avangard Omskissa. Tšinahov oli kaudella 2017–2018 seuran U17-junioreiden toiseksi paras pistemies Arseni Gritsjukin jälkeen tehoilla 26+37=63, joilla hän sijoittui koko Venäjän U17-juniorisarjan pistepörssissä neljänneksi. Tšinahov debytoi samalla kaudella myös Omskije Jastrebyn joukkueessa Venäjän nuorten sarja MHL:ssä. Kaudella 2018–2019 hän toimi joukkueen varakapteenina. Tšinahov voitti Jastrebyn sisäisen piste- ja syöttöpörssin tehoilla 27+42=69, joilla hän sijoittui koko MHL:n syöttöpörssissä toiseksi edellään vain Altai Ust-Kamenogorskin Stas Petrosjan sekä pistepörssissä viidenneksi. Tšinahov debytoi kauden aikana myös miesten peleissä pelattuaan VHL-joukkue Ižstal Iževskissä kaksi runkosarjaottelua tehopistein 2+1=3.
Columbus Blue Jackets varasi Tšinahovin ensimmäisellä kierroksella 21. pelaajana . Hänen varaustaan pidettiin yleisesti varsin yllättävänä, sillä Tšinahovia ei monissa ennakkoarvioissa pidetty potentiaalisena ensimmäisen kierroksen varauksena. Tšinahov debytoi Avangard Omskin KHL-joukkueessa kauden 2020–2021 avauskierroksella 3. syyskuuta 2020 Sibir Novosibirskiä vastaan. Hän sai ottelussa jääaikaa 10.48 minuuttia. KHL-uransa avausmaalin Tšinahov teki kahdeksannessa ottelussaan 25. syyskuuta 2020 Kunlun Red Staria vastaan. Hänen osumansa jäi Avangardin 3–1-voittoon päättyneen ottelun voittomaaliksi. Tšinahov sai myös syöttöpisteen Denis Zernovin tekemään avausmaaliin.
Huhtikuussa 2023 Tšinahov teki Blue Jacketsin kanssa yksivuotisen jatkosopimuksen.
Kesäkuussa 2024 Tšinahov teki Blue Jacketsin kanssa kaksivuotisen ja yhteensä 4,2 miljoonan dollarin arvoisen jatkosopimuksen.
Maajoukkueura.
Tšinahov pelasi alle 20-vuotiaiden MM-kilpailuissa vuonna 2021. Hän edusti alle 20-vuotiaiden maajoukkuepelaajista koottua Venäjää myös miesten Karjala-turnauksessa vuonna 2020, jolloin Tšinahov pelasi niin ikään kolme A-maaottelua tehopistein 2+1=3. Hän teki näin ollen A-maajoukkuedebyyttinsä 5. marraskuuta 2020 Helsingin Hartwall Arenalla turnauksen isäntäjoukkue Suomea vastaan. Tšinahov merkittiin Venäjän kakkosketjun oikeaan laitaan Ilja Safonovin ja Maksim Groševin viereen. Hän teki ottelussa myös ensimmäisen A-maajoukkuemaalinsa.
Tšinahov pelasi myös alle 18-vuotiaiden MM-kilpailuissa vuonna 2019, jolloin hän voitti hopeaa. Tšinahov pelasi myös alle 18-vuotiaiden Hlinka Gretzky Cupissa vuonna 2018, jolloin hän voitti pronssia.
Tšinahov on pelannut myös yhden B-maaottelun.
Muuta.
Tšinahovin isä Vitali pelasi omalla urallaan hyökkääjänä pudotuspelit mukaan lukien yhteensä 294 ottelua Neuvostoliiton mestaruussarjassa, Kansainvälisessä liigassa ja Superliigassa. Hänellä oli New York Rangersin NHL-varaus vuodelta , mutta Vitali Tšinahov ei kuitenkaan koskaan siirtynyt Pohjois-Amerikkaan.
RJ Barrett

Rowan Alexander "RJ' Barrett Jr. (s. 14. kesäkuuta 2000 Toronto, Ontario, Kanada) on kanadalainen koripalloilija, joka edustaa New York Knicksiä. Barrett voitti vuonna 2017 FIBA:n alle 19-vuotiaiden MM-kisat Kanadan kanssa. Hänet valittiin myös finaalien arvokkaimmaksi pelaajaksi. New York Knicks valitsi Barrettin vuoden 2019 varaustilaisuudessa. Barrettin pelipaikka on pieni laitahyökkääjä ja heittävä takamies.
Kanyakumari

Kanyakumari (; brittihallinnon aikana Cape Comorin) on kaupunki Kanyakumarin piirikunnassa Tamil Nadun osavaltiossa Intiassa. Se on Manner-Intian eteläisin kaupunki. Kanyakumari on Arabianmeren, Bengalinlahden ja Intian valtameren yhtymäkohta.
Kanyakumari on suosittu turistikohde Intiassa, ja se tunnetaan muun muassa auringonnousuistaan ja -laskuistaan sekä Thiruvalluvar Statue- ja Vivekananda Rock Memorial -nähtävyyksistään. Se on myös suosittu pyhiinvaelluskohde.
Kaupunki on nimetty jumalatar Kanya Kumarin mukaan.
Back for Good

Back for Good voi tarkoittaa muun muassa seuraavia:
Elixir (täsmennyssivu)

Elixir voi tarkoittaa seuraavia:
Adolf Lindenbaum

Adolf Lindenbaum (12. kesäkuuta 1904 – 1941) oli puolanjuutalainen matemaatikko ja loogikko.
Lindenbaum valmistui filosofian tohtoriksi 1928. Hän työskenteli muun muassa topologian ja joukko-opin parissa. Hänen mukaansa on nimetty Lindenbaumin lause propositiologiikassa. Lindenbaum oli Alfred Tarskin läheinen ystävä ja yhteistyökumppani.
Toisen maailmansodan aikana Lindenbaum pakeni kansallissosialisteja Białystokiin, joka kuitenkin tuli natsi-Saksan miehittämäksi vuonna 1941. Gestapo pidätti hänet, ja hänet teloitettiin Paneriaissa.
Baykar Makina

Baykar Makina eli Baykar on turkkilainen sotilaskäyttöön tarkoitettujen, tuotemerkillä Bayraktar markkinoitujen dronelennokkien eli miehittämättömien ilma-alusten (UAV) valmistaja.
Baykar Makina on alkujaan vuonna 1984 autonosien valmistamiseksi perustettu yritys, joka alkoi 2000-luvulla suuntautua miehittämättömiin lennokkeihin. Yhtiöllä on läheiset suhteet Turkin valtionjohtoon, sillä yhtiön perustajan poika ja tekninen johtaja Selçuk Bayraktar on presidentti Recep Tayyip Erdoğanin vävy.
Yhtiön aseistettuja taktisia droneja on myyty ainakin Azerbaidžanin, Qatarin, Turkin (sisältäen sen tukemana Libyan Tripolin kansankongressille), Tunisian ja Ukrainan valtiolle sotilaalliseen tai muuhun viranomaiskäyttöön. Bayraktar-droneja ovat käyttäneet esimerkiksi Turkin asevoimat Turkissa, Syyriassa ja Irakissa kurdeja tai jihadististä Isisiä vastaan, YK:n tunnustaman ja Turkin sotilaallisesti tukeman GNA-hallinnon joukot Libyan toisessa sisällissodassa Arabiemiraattien ja Venäjän tukemaa hallituksen joukkoja vastaan, sekä Azerbaidžanin asevoimat sotiessaan Vuoristo-Karabahin alueella armenialaisia vastaan. Aseistetuilla taktisilla Bayraktar TB2 -droneilla tehdyissä ilmaiskuissa on onnistuttu tuhoamaan esimerkiksi venäläisvalmisteisia tankkeja, panssariajoneuvoja ja ilmatorjuntayksikköjä näillä alueilla. Tätä on esitetty erääksi perusteeksi sille, miksi joulukuussa 2020 kaksi NTV-kanavan toimittajina esiintynyttä venäläistä tavattiin valo- ja videokuvaamisesta kuvauskieltoalueella lähellä Baykarin tuotantolaitoksia İstanbulin maakunnassa, tullen pidätetyiksi. Turkkilaisvalmisteisilla aseistetuilla droneilla on surmattu myös siviilejä.
Yhtiön suurimmat, toisen sukupolven taktiset lennokit voivat hetkellisesti nousta yli kahdeksan kilometrin korkeuteen, lentää yli 150 kilometriä ja viipyä ilmassa yhtäjaksoisesti yli 24 tuntia. Vuonna 2019 ensilentonsa tehnyt Bayraktar Akıncı voi nousta hetkellisesti yli 12 kilometrin korkeuteen. 
Yhtiön - osin yhteistyössä Kale Groupin ja muiden valmistajien kanssa - tuotteita ovat tai ovat olleet ainakin:
Muita turkkilaisia, sotilaskäytössä olevia taktisia droneja ovat ainakin Turkish Aerospace Industries -yrityksen valmistamat TAI Anka (2010-) ja TAI Aksungur (2019-) sekä Vestel Defencen valmistama Vestel Karayel (2014-).
Baykar Makina on kehittänyt seuraavaa, pystysuoraan nousemaan ja laskevaan kykenevää taktista dronea vuodesta 2019 lähtien mallinimellä Bayraktar Diha tai Bayraktar VTOL UAV. Tämä on suunniteltu yhteensopivaksi esimerkiksi vuonna 2021 valmistuvaksi suunnitellulle TCG Anadolu-lentotukialukselle (sisaralus Juan Carlos I (L61)). 
Baykar on kehittämässä myös "lentäväksi autoksikin" kutsuttua ihmistä kuljettamaan kykenevää nelikopteria. Julkistettu ensilento tämän Baykar Cezeri -nelikopterin prototyypillä tehtiin syyskuussa 2020.
Amerikanasterit

Amerikanasterit ("Symphyotrichum") on asterikasveihin kuuluva kasvisuku. Siihen sisältyy sata lajia ja lisäksi monia risteymälajeja. Suurin osa lajeista esiintyy alkuperäisenä Pohjois-Amerikassa, muutamat Etelä-Amerikassa ja yksi laji "Symphyotrichum ciliatum" myös Aasiassa. Monia suvun lajeja käytetään koristekasvina ja lukuisat amerikanasterilajit ovat levinneet viljeltyinä Euroopassa, muun muassa syysasteri ja tuoksuasteri melko laajasti.
Suomessa risteymälaji pajuasteri (säiläasterin ja syysasterin risteymä) on paikoitellen levinnyt vieraslaji.
Lyhytpääutaka

Lyhytpääutaka ("Nyassachromis breviceps") on äärimmäisen uhanalainen kirjoahvenlaji. Se kasvaa noin 15,4 cm pitkäksi ja käyttää ravinnokseen kasviplanktonia.
Sitä on tavattu vain Malawijärven eteläosasta. Lyhytpääutakaa on kalastettu paikallisesti ruokakalaksi, ja ylikalastus on johtanut sen uhanalaisuuteen.
Meriasterit

Meriasterit ("Tripolium") on asterikasveihin kuuluva kasvisuku. Siihen sisältyy kaksi lajia, jotka kasvavat Euraasiassa ja Pohjois-Afrikassa. Meriasteri esiintyy laajasti koko suvun levinneisyysalueella ja toinen laji "Tripolium sorrentinoi" vain Italiassa Sisiliassa.
Suomessa meriasteri on yleinen tai melko yleinen merenrantakasvi koko rannikolla. Se on aiemmin luettu astereiden eli koruastereiden sukuun.
Lajit.
Suomen Lajitietokeskuksen taksonomiassa (2021) meriasterit yhdistetään kutriastereihin ("Galatella") ja aromeriasteri erotetaan alalajista lajiksi, aroasteriksi ("Galatella pannonica").
Šakir Muhamadullin

Šakir Maratovitš Muhamadullin (; s. 10. tammikuuta 2002 Ufa, Venäjä) on venäläinen jääkiekkopuolustaja, joka edustaa NHL-seura San Jose Sharksia. Hän pelaa pääasiassa AHL-joukkue San Jose Barracudassa. New Jersey Devils varasi hänet ensimmäisellä kierroksella 20. pelaajana .
Ura.
Seuraura.
Muhamadullin on Salavat Julajev Ufan kasvatti. Kaudella 2017–2018 hän oli seuran C-nuorten tehokkain puolustaja tehoilla 3+13=16. Kaudella 2018–2019 Muhamadullin oli Ufan U17-junioreiden tehokkain puolustaja tehoilla 7+6=13. Hän debytoi samalla kaudella myös Tolpar Ufan joukkueessa Venäjän nuorten sarja MHL:ssä. Kaudella 2019–2020 Muhamadullin debytoi Salavat Julajev Ufan KHL-joukkueessa, jossa hän pelasi 27 runkosarja- ja kaksi playoff-ottelua tehden yhden syöttöpisteen. Muhamadullin teki KHL-debyyttinsä vain 17-vuotiaana runkosarjan avauskierroksella 3. syyskuuta 2019 vieraissa kiinalaista Kunlun Red Staria vastaan. Hän sai ottelussa jääaikaa 3.15 minuuttia. Hän pelasi kauden aikana miesten pelejä myös yhden ottelun verran VHL-joukkue Toros Neftekamskissa.
New Jersey Devils varasi Muhamadullinin ensimmäisellä kierroksella 20. pelaajana . Hän oli seuran toinen varaus, sillä Devils varasi ennen Muhamadullinia samassa varaustilaisuudessa aiemmin jo Alexander Holtzin (7. varaus) ja Dawson Mercerin (18. varaus). Hän teki Salavat Julajev Ufassa KHL-uransa avausmaalin kauden 2020–2021 toisella kierroksella 5. syyskuuta 2020 vieraissa Severstal Tšerepovetsia vastaan. Muhamadullin keräsi ottelusta teholukeman +2.
Maajoukkueura.
Muhamadullin pelasi alle 20-vuotiaiden MM-kilpailuissa vuonna 2021 sekä alle 18-vuotiaiden MM-kilpailuissa vuonna 2019, jolloin hän voitti hopeaa. Muhamadullin pelasi myös alle 18-vuotiaiden Hlinka Gretzky Cupissa vuonna 2019, jolloin hän voitti kultaa. Muhamadullin pelasi samana vuonna myös World Junior A Challengessa. Finaaliottelussa Canada Eastin joukkuetta vastaan hän teki Venäjän 1–2-voittomaalin ylivoimalla toisessa jatkoerässä ajassa 85.43 ja se ratkaisi joukkuelle kullan. Muhamadullin edusti myös Venäjän alle 17-vuotiaiden maajoukkuetta World U-17 Hockey Challengessa vuonna 2018, jolloin hän voitti kultaa sekä Euroopan nuorten olympiafestivaaleilla vuonna 2019.
Venäjän A-maajoukkueessa Muhamadullin on pelannut neljä ottelua tehden yhden maalin. Hän pelasi kolme ensimmäistä A-maaotteluaan vuoden 2020 Karjala-turnauksessa, jonne Venäjä lähetti alle 20-vuotiaiden maajoukkuepelaajista kootun joukkueen. Muhamadullin teki näin ollen A-maajoukkuedebyyttinsä 5. marraskuuta 2020 Helsingin Hartwall Arenalla turnauksen isäntäjoukkue Suomea vastaan. Hänet merkittiin Venäjän kakkospuolustajapariin Semjon Tšistjakovin viereen. Muhamadullin sai ottelussa myös syöttöpisteen Jegor Afanasjevin tekemään ylivoimamaaliin.
Suomumaitiaiset

Suomumaitiaiset ("Scorzoneroides") on asterikasveihin kuuluva kasvisuku, jossa on 22 lajia. Niitä esiintyy alkuperäisenä Euraasiassa ja Pohjois-Afrikassa.
Suomessa kasvaa yleisenä koko maassa syysmaitiainen ("Scorzoneroides autumnalis"). Se on aiemmin tunnettu sakaramaitiaisten eli maitiaisten ("Leontodon") suvusta nimellä "Leontodon autumnalis" (= "syksyinen leijonanhammas").
Jason Beghe

Jason Deneen Beghe (s. 12. maaliskuuta 1960 New York City, New York) on yhdysvaltalainen näyttelijä. Hänen tunnetuin roolinsa on kersantti Hank Voightin rooli Dick Wolfin luomassa TV-sarjassa Chicago P.D.. Hän on myös esiintynyt pienissä sivurooleissa elokuvissa Thelma ja Louise ja G.I. Jane.
Jason Beghe oli naimisissa näyttelijä Angie Janun kanssa helmikuusta 2000 lähtien. Liitto päättyi avioeroon syyskuussa 2020. Heillä on kaksi lasta.
Anton Tammi

Anton Tammi (s. 1988) on suomalainen musiikkivideo-ohjaaja. Hänet tunnetaan parhaiten yhteistyöstään kanadalaisartisti The Weekndin kanssa. Tammi on ohjannut The Weekndille musiikkivideot Heartless, In Your Eyes ja Blinding Lights. Vuonna 2020 Blinding Lights palkittiin vuoden parhaana musiikkivideona MTV Video Music Awards -gaalassa.
Tammi on ohjannut musiikkivideoita myös Grimesille, Halseylle ja Lykke Lille.
Urumi (ase)

Urumi (malajalamiksi ഉറുമി, sinhaliksi එතුණු කඩුව "ethunu kaduwa") on alkujaan eteläintialainen ruoskamainen miekka. Se on yksi kalaripayattussa käytettävistä aseista. Nimi "urumi" tarkoittaa 'joustavaa miekkaa'..
Ensimmäiset merkit urumista ovat peräisin 300-luvulta eaa. Miekan uskotaan olevan lähtöisin joko nykyisen Keralan tai Tamil Nadun alueelta. Urumin on sanottu olevan maailman vaarallisin miekka, sillä se on usein vaaraksi myös käyttäjälleen.. Urumia on toisinaan voitu kiertää vyötärön ympärille, jolloin se pysyy piilossa.
Ulkonäkö ja tekniikat.
Urumi on pitkä ja ohut metallilevystä valmistettu ruoska. Sitä voidaan pitää enemmän ruoskana kuin miekkana, koska urumia ei käytetä samalla lailla kuin miekkaa. Urumissa voi olla joko yksi tai useampi terä.. Yleensä urumin terä on 1,2–1,7 metriä pitkä ja 2,5 cm leveä. Pisimmät urumit ovat joka 3–5 metriä pitkiä.. Terä on teroitettu molemmilta puolilta.
Urumin perustekniikka on heiluttaa asetta siten, että terä leikkaa haavoja tielleen osuvan vastustajan. Käyttö perustuu siihen, että urumilla pidetään mahdollisimman pitkä etäisyys käyttäjän ja vastustajan välillä.. Urumi täytyy pitää jatkuvassa liikkeessä, koska miekan aiheuttama vahinko perustuu liikevoimaan.
Norinco

China North Industries Group Corporation Limited (, lyhennys "CNIGC" tai CNGC), usein muodossa Norinco Group tai lyhyesti "Norinco", esiintyy myös nimellä China Ordnance Industries Group Corporation Limited (), on erittäin suuri kiinalainen valtionyhtiö ja erityisesti puolustusteollisuusyrityksenä tunnettu monialainen teollisuuskonserni. Yhtiö on oman ilmoituksensa mukaan osaltaan vastuussa Kiinan kansanarmeijan käyttämien mekanisoitujen, digitalisoitujen ja älykkäämpien laitteiden kehittämisestä. Yhtiön kotipaikka on Peking. 
Vuonna 2020 yhtiö oli yhdysvaltalaisen talousjulkaisu Fortunen maailman suurimpien pörssiyhtiöiden Global 500 -listalla sijalla 154. Konserniyhtiöön kuuluu kymmeniä tytärorganisaatioita, jotka Kiinassa sijaitsevat pääosin 29 maakunnassa, suurkaupungissa tai autonomisella alueella. Konserniorganisaatioon kuuluu useita pörssinoteerattuja tytäryhtiöitä. Esimerkiksi Shanghain pörssissä noteerattu, panssarivaunuja ja -ajoneuvoja, tykkejä ja rautatiekalustoa valmistava Inner Mongolia First Machinery Group on osa Norinco-konsernia. Samoin Shanghain pörssissä noteerattu autonosavalmistaja, Lingyun Industrial Corporation Limited (sisältäen esimerkiksi saksalaisen autonlukkovalmistaja Kiekert AG:n) kuuluu tähän kiinalaiseen monialakonserniin.
Tukholman kansainvälinen rauhantutkimusinstituutti (SIPRI) arvioi toimialalta keräämiensä tietojen perusteella Norincon olleen vuonna 2019 liikevaihdolla mitattuna maailman yhdeksänneksi suurin aseteollisuusyritys. SIPRIn mukaan Norincon aseteollisuuteen liittyvä liikevaihto (14,54 miljardia USD) edusti yhteensä 22 prosenttia yhtiön vuotuisesta kokonaisliikevaihdosta (65,93 mrd. USD).
Esimerkkejä Norinco-konsernin tuotteista.
Alla oleva kuvagalleria antaa vinoutuneen kuvan Norincon tuotetarjonnasta. SIPRIn mukaan on liikevaihdolla mitattuna noin 78 prosenttia konsernin tuotannosta on tarkoitettu siviilikäyttöön.
Taekwondo – jalan ja käden tie

Taekwondo – jalan ja käden tie on vuonna 2014 julkaistu suomenkielinen tietokirja taekwondosta, jonka on kirjoittanut Jari Hintsanen. Kirja avaa lukijalle lajin historiaa, olemusta ja periaatteita sekä teknisten osa-alueiden keskeisimpiä piirteitä. Teoksen julkaisija on Tammerprint. Kirja on myyty loppuun vuoden 2017 syksyllä.
Stimulantia

Stimulantia on kahdeksasta osasta koostuva ruotsalainen episodielokuva vuodelta 1967, jonka ovat ohjanneet Hans Abramson, Hans Alfredson, Arne Arnbom, Ingmar Bergman, Tage Danielsson, Jörn Donner, Lars Görling, Gustaf Molander ja Vilgot Sjöman.
Elokuva floppasi pahoin nimekkäästä tekijäjoukostaan huolimatta, ja myös kriitikot lyttäsivät sen Görlingin osuutta lukuun ottamatta, jota muun muassa Dagens Nyheterin Mauritz Edström kehui.
Episodit.
Daniel.
Episodissa seurataan Bergmanin poikaa Danielia hänen syntymästään noin kaksivuotiaaksi saakka.
Rosa ’Aurora’

"Rosa" ’Aurora’ on "Rosa" Harisonii-ryhmään eli tarhaharisoninruusuihin kuuluva ruusulajike, jolle on tunnusomaista puolikerrannaiset, kirkkaankeltaiset kukat. Ruusu kuuluu Suomen löytöruusuihin ja se on nimetty Aurora Karamzinin mukaan.
Alkuperä.
Aurora-ruusu löydettiin vuonna 1997 Helsingistä Töölönlahden rannalta. Aurora on merkitty KESKAS-rekisteriin numerolla 816. Ruusun arvellaan olevan Helsingin kaupunginpuutarhurina vuosina 1946–1957 toimineen Bengt Schalinin istuttama. Kaupunginpuutarhurina Schalin oli innokas kokeilija, joka rikastutti puistojen lajivalikoimaa ulkomailta tuoduilla kasveilla. Hän myös risteytti ruusuista uusia lajikkeita, joita istutti Helsingin puistoihin. Aurora-ruusun alkuperää ei varmuudella tunneta, mutta se muistuttaa harisoninkeltaruusua ("Rosa" ’Harison’s Yellow’), joka on persianruusun ("Rosa foetida") ja pimpinellaruusun ("Rosa pimpinellifolia") luonnossa syntynyt risteymä ja joka löydettiin Yhdysvalloissa 1800-luvun alussa. Harisoninkeltaruusu tuli myyntiin 1830-luvulla.
Kuvaus.
Aurora kasvaa noin 1,5–2 metrin korkuiseksi pensaaksi. Uudet versot ovat punertavanruskeita. Vanhetessaan ne muuttuvat harmaanruskeiksi. Versoissa on isoja piikkejä. Lehdet ovat pienikokoisia ja vihertävänharmaita. Kukinta alkaa Suomessa juhannukselta ja kestää 2–3 viikkoa. Kukat ovat puolikerrannaisia, kirkkaankeltaisia ja halkaisijaltaan 6–7 cm. Terälehtiä on noin 20. Heteet ovat kellanruskeat. Vasta-auenneen kukan tuoksu on voimakas, miellyttävä, raikas ja pimpinellaruusumainen. Kiulukat ovat mustia. Ruusu kasvattaa jonkin verran juurivesoja. Lajike menestyy lämpimässä ja suojaisessa paikassa, mutta sietää myös kuivuutta. Se menestyy Suomessa kasvuvyöhykkeillä I–III.
Nybroån

Nybroån on Ruotsissa Skånen läänissä virtaava 11 kilometriä pitkä joki, joka muodostaa Nybroånin vesistössä sen 40 kilometriä pitkän pääuoman alajuoksuun. Joen valuma-alueen pinta-ala on 316 neliökilometriä ja se laskee Itämeren Juutinraumaan Nybrostrandissa Ystadista viisi kilometriä itään Ystadin kunnassa.
Pääuoma alkaa Fågeltoftasta pelto-ojana, joka jatkaa johto-ojana Trydeånina kohti etelää. Uoma kääntyy lounaaseen päin ja yhtyy Fyledalenissa Fyleåniin. Se kohtaa Nedrabyssä Örupsånin, ja jatkaa Nybroånin nimellä mereen asti.
Olof Cederström

Olof Cederström (11. helmikuuta 1748 – 11. toukokuuta 1828 Attu) oli suomalainen vapaaherra, sotilas ja valtiopäivämies.
Cederströmin vanhemmat olivat vapaaherra, maaherra Carl Cederström ja Fredrika Cronstedt. Cederström oli kadetti tykistössä 1762, tykkijunkkari 1763 ja aliluutnantti 1764. Jämtlandin rakuunarykmentissä hänestä tuli adjutantti 1770, alaluutnantti 1770, kapteeni 1774 ja majuri 1779. Savon rykmentissä Cederström oli everstiluutnantti 1791 ja eversti 1796, palveluksesta hän erosi 1804. Cederström oli edustaja aatelissäädyssä Porvoon valtiopäivillä 1809.
Nicolas Defrêcheux

Nicolas Defrêcheux (10. helmikuuta 1825 Liège, Belgia – 26. helmikuuta 1874 Herstal, Belgia) oli belgialainen kirjailija, joka kirjoitti vallonin kielellä. Hän oli ensimmäinen merkittävä valloninkielinen runoilija.
Jo kouluaikana Defrêcheux kirjoitti ranskan- ja valloninkielisiä runoja. Isänsä kuoltua hän joutui perheen toimeentulon vuoksi menemään töihin. Avioiduttuaan 1851 hän otti hoitaakseen appensa leipomon. Sinä aikana hän kirjoitti "Journal de Liègessä" 1854 julkaistun elegian "Lèyîz-m ’plorer", joka sai heti suuren suosion. Se on kaihoisa runo rakastetun menetyksestä ja ajankohdalle poikkeuksellinen. Samanlainen menestys oli kaksi vuotta myöhemmin julkaistu "L’avez-v ’vèyou passer?".
Kuningas Leopold I:n 25-vuotisen valtakauden kunniaksi järjestetyssä kilpailussa hän tuli voittajaksi. Kilpailu oli alkuna Vallonin kielen ja kirjallisuuden seuran (Société de Langue et de Littérature) perustamiselle, jossa Defrecheux oli mukana. Kirjoittamisen ohella hän työskenteli Liègen yliopistossa. Runosta "Lèyîz-m’ plorer" on tullut valloninkielisten kansallinen symboli, jota Edith Piaf piti maailman kauneimpana lauluna.
Sege å

Sege å on Ruotsissa Skånen läänissä virtaava 53 kilometriä pitkä joki, joka kuuluu Sege ån vesistössä sen 58 kilometriä pitkään pääuomaan. Joen valuma-alueen pinta-ala on 334 neliökilometriä ja se laskee Itämeren Juutinraumaan Malmön pohjoisosassa satama-alueella Malmön pohjoisrajalla.
Joen kulku.
Joki alkaa Börringesjönin pohjoispäästä ja virtaa sen jälkeen joko peltomaan tai asutusalueen läpi. Alkuosuus käy Svedalanin eteläosan läpi ja se alkaa kaartamaan lännestä kohti pohjoista. Täällä jokilaakso syvenee hieman ja uoman ympärille on jätetty metsää. Se ohittaa Oxien itäpuolelta ja toimii Malmön ja Svedelanin välisenä kuntarajana Tullstorpiin ja Baraan asti. Ennen Staffanstorpia tekee joki mutkan kääntyen koillisesta kohti länttä Segedaliin. Siellä se laskee mereen satama-alueella Arlövissä.
Vesistön pääuoma muodostuu Börringesjönistä alaspäin Sege åsta. Yläjuoksulla on enää oja Fjällfotasjöniin Klostervikenin kautta.
Gösta Linderholm

Gösta Gunnar Linderholm (22. kesäkuuta 1941 – 29. joulukuuta 2020) oli ruotsalainen laulaja. Hänet tunnettiin parhaiten hittikappaleesta "Rulla in en boll och låt den rulla", joka julkaistiin vuonna 1978. Hän kirjoitti musiikin "Rasmus ja kulkuri" -elokuvaan vuonna 1981.
Hogwarts Legacy

Hogwarts Legacy on Avalanche Softwaren kehittämä ja Portkey Gamesin julkaisema avoimen pelimaailman roolipeli. Peli julkaistiin Windowsille, PlayStation 5:lle ja Xbox Series X ja Series S:lle 10. helmikuuta 2023, ja myöhemmin PlayStation 4:lle, Xbox Onelle ja Nintendo Switchille.
Pelin tapahtumat sijoittuvat 1800-luvun loppupuolen velhomaailmaan, 100 vuotta ennen "Harry Potter" -kirjasarjan ja -elokuvasarjan tapahtumia. Pelille ei näillä näkymin ole tulossa lisäosia, vaikka jatko-osa on todennäköisesti tulossa seuraavien vuosien aikana. Tällä hetkellä monia pelaajia kiusaavat bugit ovat pahimpina Xbox Series X:lle ja PlayStation 5:lle, jotka voivat johtaa jopa tallennuksen menettämiseen.
Pelaaminen.
"Hogwarts Legacy" sijoittuu avoimeen pelimaailmaan, 1800-luvun Tylypahkaan. Pelaajat voivat luoda oman hahmon, joka voi oppia tekemään erilaisia maagisia loitsuja, valmistamaan juomia, kesyttämään maagisia petoja ja hallitsemaan muita taistelukykyjä.
Julkaisu.
"Hogwarts Legacy" julkistettiin PlayStation 5 -aiheisessa tapahtumassa syyskuussa 2020. Se oli tarkoitus julkaista vuonna 2021, mutta julkaisua lykättiin kahdesti. Lopulliseksi julkaisupäiväksi ilmoitettiin 10. helmikuuta 2023 ja julkaisualustoiksi Windows, PlayStation 5 ja Xbox Series X ja Series S. Pelin PlayStation 4 ja Xbox One -versiot siirrettiin julkaistaviksi 4. huhtikuuta, ja Nintendo Switch -versio 14. marraskuuta 2023.
Vastaanotto.
Peli sai IGN:n arvostelussa arvosanaksi 9/10.
Myynti.
Peli myi 15 miljoonaa kappaletta helmikuusta toukokuuhun PlayStation 5:llä, Windowsilla ja Xbox Series X/S -alustoille. Toukokuussa 2023 peli julkaistiin PlayStation 4 ja Xbox One -alustoille. Peli oli vuoden 2023 myydyin peli yli 22 miljoonalla kappaleella.
Axel Reinhold Cedercreutz

Axel Reinhold Cedercreutz (27. joulukuuta 1774 Grangärde, Taalainmaa, Ruotsi – 20. syyskuuta 1859 Köyliö) oli suomalainen vapaaherra ja valtiopäivämies.
Cedercreutzin vanhemmat olivat vapaaherra, ruukinpatruuna Johan Axel Cedercreutz ja Sara Gustava von Ehrenheim ja puoliso vuodesta 1798 Sofia Charlotta Svedenstierna (k. 1838). Kenraalimajuri, kuvernööri Johan Axel Cedercreutz ja senaattori, kuvernööri Carl Emil Cedercreutz olivat heidän poikiaan. Cedercreutz oli ylimetsänhoitaja Taalainmaan läänissä 1796. Hän sai hovijahtimestarin arvon 1817. Cedercreutz oli edustaja aatelissäädyssä Porvoon valtiopäivillä 1809.
Höje å

Höje å on Ruotsissa Skånen läänissä virtaava 35 kilometriä pitkä joki, joka kuuluu Höje ån vesistössä sen 45 kilometriä pitkään pääuomaan. Joen valuma-alueen pinta-ala on 316 neliökilometriä ja se laskee Itämeren Juutinraumaan Lomman kunnassa.
Joen kulku.
Joki saa alkunsa Häckebergasjönistä Malmön lentoaseman koillispuolelta. Se virtaa alkuksi luontaisesti meaderoiden metsäalueen läpi. Genarpin kohdalla se kääntyy pohjoisesta kohti länttä ja luodetta peltoalueelle. Se ohittaa Staffanstorpin pohjoispuolelta ja saapuu Lundin taajama-alueen lounaispuolelle. Siellä se kääntyy lounaaseen ja laskee mereen Lommassa.
Pääuoma muodostuu lähes kokonaan Höje åsta, mutta vesistöalueen kaakkoisosan päuomaan kuuluu järven etelärantaan tuleva oja, jonka nimi yläjuoksulla on Björkesåkraån. Se alkaa Björkesåkrasjönistä lentokentän itäpuolella. Järveen tulee oja lounaan suunnasta ja joka alkaa Lyngsjönin lammesta lentokentän eteläpuolelta.
Songwen alue

Songwen alue on yksi Tansanian 31 hallinnollisesta alueesta. Se sijaitsee maan lounaisosassa Malawin ja Sambian vastaisella rajalla. Alue perustettiin vuonna 2016, kun se erotettiin omaksi alueekseen Mbeyan alueen länsiosasta.
Alueen pinta-ala on 27 599 neliökilometriä. Vuoden 2016 arvion mukaan siellä asui 1 125 520 asukasta, joista 46 prosenttia oli alle 15-vuotiaita. Asukkaista yli 65-vuotiaita oli vain 3 prosenttia. Songwe on jaettu neljään piirikuntaan, ja sen tärkein elinkeino on maanviljely. Alueen pääkaupunki on Vwawa.
Fredrik Ulrik Bernt Otto Stackelberg

Fredrik Ulrik Bernt Otto Stackelberg (8. tammikuuta 1745 Brollsta, Ruotsi – 6. syyskuuta 1810 Vehmaa) oli suomalainen vapaaherra, sotilas ja valtiopäivämies.
Stackelbergin vanhemmat olivat vapaaherra, sotamarsalkka Berndt Otto Stackelberg ja Amalia Elisabet von Ellrichshausen ja puoliso vuodesta 1775 Johanna Gustava Blomcreutz (k. 1807). Stackelberg oli kersantti Turun läänin jalkaväkirykmentissä 1753 ja Länsipohjan rykmentissä vänrikki 1756 ja luutnantti 1760. Hän palveli luutnanttina Turun läänin jalkaväkirykmentissä 1766, jossa hän tuli alikapteeniksi 1770, kapteeniksi 1773, majuriksi 1777 ja everstiluutnantiksi 1787. Palveluksesta hän erosi 1795. Stackelberg oli edustaja aatelissäädyssä Porvoon valtiopäivillä 1809.
Saxån

Saxån on Ruotsissa Skånen läänissä virtaava noin 40 kilometriä pitkä joki, joka kuuluu Saxånin vesistössä sen pääuomaan. Joen valuma-alueen pinta-ala on 360 neliökilometriä ja se laskee Itämeren Juutinraumaan Landskronan kunnassa.
Pääuomaan on lisätty 6–7 kilometriä pitkä Vallabäcken, joka on pelto-ojien johto-oja. Se yhtyy Trolleholmissa Saxånin latvauomaan ja pidentää näin osuudellaan pääuonaa. Vallabäckenin alkupää sijaitsee 119 metriä mpy., joka on 50 metriä korkeammalla kuin nimikkojoen pää.
Hermosa Beach

Hermosa Beach on kaupunki Los Angelesin piirikunnassa, Kalifornian osavaltiossa Yhdysvalloissa. Sen väkiluku oli vuoden väestönlaskennassa 19 506. Kaupunki perustettiin 14. tammikuuta 1907. 
Hermosa Beachin pormestarina toimii Justin Massey.
Väestö.
Kaupungin asukkaista 84,72 prosenttia on valkoisia, 6,20 prosenttia aasialaisia, 1,34 prosenttia afroamerikkalaisia ja 0,77 prosenttia intiaaneja. 3,68 prosenttia asukkaista ei ole Yhdysvaltain kansalaisia. Kaupungin väestön keski-ikä on 39,8 vuotta.
Maastohiihdon maailmancup 2020–2021

Maastohiihdon maailmancup 2020–2021 on historian 40. virallinen maailmancup-kausi. Kausi alkoi 27. marraskuuta 2020 Suomen Kuusamossa ja päättyi 14. maaliskuuta 2021 Sveitsin Engadinissa. Pekingin, Lillehammerin sekä Nové Měston kisaviikonloput peruttiin koronaviruspandemian vuoksi.
"Lähde: FIS"
Inland Empire

Inland Empire (IE) on metropolialue Kalifornian osavaltion eteläosissa Yhdysvalloissa. Alueeseen kuuluu Riversiden ja San Bernardinon piirikunnat. Inland Empiren tärkeimmät kaupungit ovat San Bernardino, Riverside ja Ontario. Alueen muihin kaupunkeihin lukeutuu Rancho Cucamonga, Montclair, Pomona, Redlands ja Corona.
Georgina

Georgina on naisen etunimi. Se on feminiininen vastine miehennimille Georg ja George. Lähtömuotona on kreikkalainen nimi Georgios.
Digi- ja väestötietoviraston mukaan Suomessa on joulukuuhun 2024 mennessä tilastoitu noin 230–240 Georgina-nimistä naista.
Nimipäivä.
Vuosina 1986–1992 Georginalla oli Ruotsin almanakassa nimipäivä 23. huhtikuuta.
Råån

Råån, joka tunnetaan myös nimillä Råå-ån, Kvistoftaån tai Kvistofta-Råån , on Ruotsissa Skånen läänissä virtaava 20 kilometriä pitkä joki, joka muodostaa Råånin vesistössä alaosan sen 28 kilometriä pitkään pääuomaan. Joen valuma-alueen pinta-ala on 193 neliökilometriä ja se laskee Pohjanmeren ja Itämeren vaihettumisvyöhykkeeseen Kattegatiin Råån satamassa Helsingborgin eteläosassa.
Pääuoma muodostuu pohjoisesta Duveken metsistä alkavasta metsäpuorosta, joka on johdettu peltoalueen ojiin. Se kohtaa Råån Sireköpingen kirkolla, joka sijaitsee pari kilometriä Tågarpista itään. Ne sijaitsevat joen uurtaman laakson äärellä ja joki virtaa koko matkan laaksossa (). Laakso syvenee merta kohti mentäessä ja sen on monin paikoin suojelualuetta. Joenvarsitaajamia ovat Tågarp, Vallåkra, Gantofta ja Helsingborgin eteläosat.
Final Fantasy XVI

Final Fantasy XVI on Square Enixin kehittämä ja julkaisema toimintaroolipeli, joka on julkaistu kesäkuussa 2023 PlayStation 5:lle ja myöhemmin Windowsille.
Peli on kuudestoista osa "Final Fantasy" -sarjassa. Pelin tuottaja on Naoki Yoshida ja ohjaaja Hiroshi Takai.
31. maaliskuuta 2023 Square Enix kertoi "Final Fantasy XVI:n" pääasiallisen kehitystyön valmistuneen.
Tarina.
Peli sijoittuu kuvitteelliseen maailmaan nimeltään Valisthea, jossa kuusi ryhmittymää on konfliktin partaalla Rappioksi kutsutun vitsauksen takia. Pelin pääosissa ovat Clive Rosfield, Joshua Rosfield ja Jill Warrick.
"Final Fantasy XVI" sijoittuu Valisthean maailmaan, jossa ihmiset ovat sukupolvien ajan eläneet rauhassa ja yltäkylläisyydessä Mothercrystal-kristallivuorten tuottaman eetterin ansiosta. Maailmaa hallitsevat kuusi eri ryhmittymää, joita ovat Rosarian suurherttuakunta, Sanbrequen pyhä imperiumi, Waoledin kuningaskunta, Dhalmekian tasavalta ja Rautakuningaskunta. Tarinan keskeisiä elementtejä ovat eikonit, kutsuttavat hirviöt joita hallitsevat tai ilmentävät Dominantit.
Clive Rosfield on Rosarian arkkiherttuan vanhin poika. Hän suojelee nuorempaa veljeään Joshuaa, joka voi muuttua tulen eikoniksi Phoenixiksi. Entinen prinsessa Jill Warrick on tuotu suojelemaan Rosarian herttuakuntaa pohjoisesta kotimaastaan, ja hän on Cliven ja Joshuan uskottu lapsuudenystävä.
Gina (nimi)

Gina on naisen etunimi. Se voi olla lyhentymä "gina"-loppuisista nimistä, kuten Georginasta tai Reginasta. Ginan lähtömuotona voi olla myös Virginia.
Suomessa Gina on vuoteen 2020 mennessä ollut virallisena etunimenä noin 160–170 naisella. Ginalla ei ole suomalaista, suomenruotsalaista eikä ortodoksista nimipäivää.
Norjassa Ginan nimipäivä on 30. huhtikuuta.
Molybdeeni(IV)kloridi

Molybdeeni(IV)kloridi (MoCl4) on molybdeenin ja kloorin muodostama epäorgaaninen molekyyliyhdiste. Yhdistettä voidaan käyttää orgaanisen kemian synteeseissä katalyyttinä.
Ominaisuudet.
Huoneenlämpötilassa molybdeeni(IV)kloridi on mustaa, ruskehtavaa tai tummanvihreää kiteistä ainetta. Yhdiste on polymorfista ja siitä tunnetaan α-, β- ja γ-muodot. Näistä α- ja γ-muodot ovat rakenteeltaan polymeerejä ja α-muodossa on kovalenttisia sidoksia molybdeeniatomien välillä mutta γ-muodossa ei niitä ole. Molybdeeni(IV)kloridin β-muodon rakenne koostuu rengasmaisista heksameereista. Molybdeeni(IV)kloridi reagoi veden kanssa, mutta liukenee kloroformiin. Se hapettuu suhteellisen helposti molybdeeni(V)kloridiksi.
Valmistus ja käyttö.
Molybdeeni(IV)kloridi voidaan valmistaa usealla tavalla esimerkiksi molybdeeni(V)kloridin ja tetrakloorietaanin välisellä reaktiolla, pelkistämällä molybdeeni(V)kloridia molybdeenillä, molybdeenidioksidin ja tetrakloorimetaanin välisellä reaktiolla tai kuumentamalla molybdeeni(III)kloridia.
Molybdeeni(IV)kloridia voidaan käyttää katalyyttinä esimerkiksi alkeenien ja alkyynien polymeroinneissa ja metateesireaktioissa.
Compact car

Compact car on henkilöautojen kokoluokka, jota käytetään pääasiassa Pohjois-Amerikassa. Compact car -luokan autot sijoittuvat pienempien subcompact- ja suurempien mid-size-luokan autojen väliin. Nykypäivän määritelmä vastaa eurooppalaista C-segmenttiä tai brittiläistä termiä "small family car" (”pieni perheauto”).
Reijo A. Kauppila

Reijo Antti Kauppila (s. 3. joulukuuta 1942 Sievi) on suomalainen valtiotieteiden tohtori (Helsingin yliopisto 1990), psykologi (Jyväskylän yliopisto 1990) ja tietokirjailija. Kansanopistojen rehtorina hän toimi vuosina 1984–2006, joista Etelä- Pohjanmaan opiston rehtorina Ilmajoella 21 vuotta. Sitä ennen hän oli Suomen Kansanopistoyhdistys - Finland Folkhögskolförening ry:n pääsihteerinä vuosina 1977–1984.
Kauppila suoritti yhteiskuntatieteiden lisensiaatin tutkinnon (Tampereen yliopisto 1994) ja humanististen tieteiden kandidaatin tutkinnon sekä terapian alan tutkintoja. Hän toimi terapeuttina vuosina 2007–2012 Tampereella, jossa hän asuu nykyisin. Kouluneuvoksen arvo hänelle myönnettiin vuonna 2005. Suomen autokouluille Kauppila innovoi ja laati autokoulujen opetusta varten vuorovaikutusohjelman Traffic interactions, joka oli autokoulujen käytössä 1990-luvulla. Hänen harrastuksiinsa ovat kuuluneet mm. juoksu ja hiihto. 
Kauppila on julkaisut 10 tietokirjaa psykologian ja kasvatuksen alalta. Kirjojen aihealueista hän on pitänyt luentoja eri puolilla Suomea.
Corona (Kalifornia)

Corona on kaupunki Riversiden piirikunnassa, Kalifornian osavaltiossa Yhdysvalloissa. Sen väkiluku oli vuoden väestönlaskennassa 157 136 Kaupunki perustettiin 13. heinäkuuta 1896 kansanäänestyksen jälkeen. 
Coronan pormestarina toimii Jacques Casillas.
Väestö.
Kaupungin asukkaista 64,18 prosenttia on valkoisia, 11,06 prosenttia aasialaisia, 5,92 prosenttia afroamerikkalaisia ja 0,35 prosenttia intiaaneja. 11,55 prosenttia asukkaista ei ole Yhdysvaltain kansalaisia. Kaupungin väestön keski-ikä on 34,9 vuotta.
Flexenarena

Flexenarena on laskettelurinne Lech Zürs am Arlbergin talviurheilukeskuksessa Zürsin kylässä Lechissä Itävallassa.
Miehet ja naiset kilpailivat tällä rinteellä ensimmäistä kertaa marraskuun 2020 lopulla uudistetussa parisuurpujottelussa, joka uudistuksen myötä kantaa nimeä parikilpailu.
Redwood Empire

Redwood Empire, North Coast tai Redwood Coast on maantieteellinen alue, joka sijaitsee Kalifornian Tyynenmeren rannikolla San Franciscon lahden ja Oregonin rajan välillä. Alue on nimetty siellä sijaitsevien tiheiden punapuumetsien mukaan. Redwood Empireen kuuluu Del Norten, Humboldtin, Mendocinon, Sonoman ja Marinin piirikunnat.
Alueella on noin miljoona asukasta. Sen kaupunkeihin lukeutuvat muun muassa Crescent City, Eureka, Ukiah, Fort Bragg ja Santa Rosa.
Vege å

Vege å eli "Vegeån" on Ruotsissa Skånen läänissä virtaava 51 kilometriä pitkä joki, joka muodostaa Vege ån vesistössä sen koko pääuomaan. Joen valuma-alueen pinta-ala on 488 neliökilometriä ja se laskee Pohjanmeren ja Itämeren vaihettumisvyöhykkeeseen Kattegatiin Skäldervikenissä Ängelholmissa Helsingborgin kunnassa.
Joki, ja samalla vesistön pääuoma, alkaa pellolta, joka sijaitsee Röstångasta kolme kilometriä lounaaseen päin Svalövin kunnassa. Se on alussa suoraksi kaivettua ojaa ja se on johdettu Söderåsenin itäpuolella sijaitsevaan Gillasigin suolle. Harjualue pakottaa vedet kiertämään harjualueen sen eteläpuolelta, jossa Kågerödistä alkaen sijaitsee loivapiirteinen ja luoteeseen päin kalteva laakso. Joki virtaa laajojen peltoalueiden halki kylästä ja taajamasta toiseen. Matkan varrella sen lähellä sijaitsevat Billesholm, Bjuv, Hyllinge, Strövelstorp ja lopussa merenrannassa pieni Utvälinge. Joensuu sijaitsee viisi kilometriä koilliseen Ängelholmin keskustasta.
Jakke

Jakke on suomalainen miehen etunimi. Se on Jaakon, Jaakobin, Jaakopin, Jakobin, Jarmon ja Joukon puhuttelumuoto, jota nykyään käytetään myös itsenäisenä, virallisena etunimenä. Digi- ja väestötietoviraston mukaan Suomessa on lokakuuhun 2021 mennessä tilastoitu noin 120–130 Jakke-nimistä miestä. 
Jakke-nimi ei ole mukana almanakassa, mutta se esiintyy Helsingin yliopiston almanakkatoimiston virallisessa koirien nimipäiväkalenterissa. Siinä Jakkejen nimipäivä on 25. heinäkuuta.
Associate professor

Associate professor on akateeminen nimike osalle yliopistoissa toimivista professoreista.
Yhdysvalloissa, sekä useissa pohjoisamerikkalaisen järjestelmän mukaisissa maissa, associate professor on välivaihe apulaisprofessorin (assistant professor) ja niin sanotun täyden professorin (full professor) välissä. Tässä järjestelmässä associate professor on tyypillisesti ensimmäinen ylennys, joka saavutetaan henkilön vakinaistamisen yhteydessä.
"Kansainyhteisön järjestelmässä" associate professor -nimikettä käytetään joissakin maissa vanhemman lehtorin (reader) sijaan. Associate professor on tässä järjestelmässä tyypillisesti toinen tai kolmas ylennys akateemisella uralla.
Suomen dosenttiliitto on suositellut käytettävän käännöstä "associate professor" tittelille dosentti vuodesta 2019 lähtien. Dosentin arvonimeen ei kuitenkaan liity palkallista virkaa.
Aalto-yliopisto käyttää pohjoisamerikkalaista järjestelmää ja kääntää associate professor -nimikkeen suomeksi pätevöitymispolulla olevaksi professoriksi. Helsingin yliopisto käyttää associate professor -nimikkeestä käännöstä apulaisprofessori, mutta erotuksena pohjoisamerikkalaiseen järjestelmään, Helsingin yliopiston urapolkumallissa apulaisprofessorin työsopimus on määräaikainen.
Rihvelitaulu

Rihvelitaulu on pääosin kouluopetuksessa käytetty, oppilaiden henkilökohtainen kirjoitusväline. Alun perin mustasta liuskekivestä valmistetulle taululle oppilaat saattoivat kirjoittaa liidulla. Harjoittelun jälkeen taulu voitiin pyyhkiä kostealla sienellä. Rihvelitauluja käytettiin Suomessa kiertokoulussa sekä kansakoulun ensimmäisinä vuosikymmeninä 1800-luvun loppupuolella ja 1900-luvun alkupuoliskolla.
Rihvelitaulun edeltäjiä olivat hiekka- ja savilevyt.
Lost Coast

Lost Coast on enimmäkseen kehittymätön alue Kalifornian osavaltion pohjoisrannikolla Humboldtin ja Mendocinon piirikunnissa. Alue nimettiin 1930-luvulla tapahtuneen väestönkadon jälkeen. Rannikkovuorien jyrkkyys ja siihen liittyvät tekniset haasteet ovat tehneet suurempien teiden rakentamisen alueelle liian kalliiksi, jättäen sen osavaltion Tyynenmeren rannikon kehittymättömimmäksi ja syrjäisimmäksi osaksi.